Publication: Magyar Közlöny
Issue: MK-2003-8 (Year: 2003, Number: 8)
Era: 1990-2004
Section: 2. Nincs szükség ugyanakkor az adott helyzetben általában elvárható magatartás követelményének alapelvi kiemelésére. Ezt az elvet az 1977. évi IV. törvény iktatta be
Paragraph Index: 427

3. A Koncepció — a házasság intézményének gyengítése nélkül — számot vet azzal a ténnyel, hogy az élettársi viszonyok szaporodnak, és hogy az élettársakat szülõi minõségben ma is ugyanazok a jogok illetik és kötelezettségek terhelik, mint a házastárs szülõket. Ezért a családjogi könyv az élettársak kapcsolatai körében — az eddig is (a polgári jogi társaság normái között) szabályozott vagyonjogi hatások mellett — a hosszabb élettársi viszony megszakadása (és további feltételek fennállása) esetén az élettársat megilletõ tartási jogot szabályozni kívánja. Az élettársnak a közösen lakott lakásra vonatkozó lakáshasználati jogát pedig — hosszabb élettársi viszonynak az egyik élettárs halálával történõ megszûnése esetére — a Koncepció öröklési jogi eszközökkel kívánja biztosítani.

Source: https://magyarkozlony.hu/hivatalos-lapok/81ac8fc0cbefb5ded849ab06fa69337c7c2e25b8/dokumentumok/8e719c3cb87b3c668484c23899993c1e1acd9000/letoltes